Românii sunt pe primul loc în topul turiștilor infectați din Grecia / Țara introduce noi restricții din 21 august.
Românii sunt pe primul loc în topul turiștilor infectați în Grecia, au raportat autoritățile elene. 88 de turiști români au fost confirmați pozitiv, fiind urmați de 86 de bulgari, 80 de sârbi și 63 de albanezi. Grecia pregătește noi restricții de la 21 august în anumite zone ale țării.
Autoritățile elene au publicat o statistică referitoare la numărul de infectări ale presoanelor care au intrat în țară de la 1 iulie. Potrivit acestor date, cele mai multe cazuri provin din România, 88 la număr.Topul este completat de bulgari (86), sârbi (80), albanezi (63) și suedezi (29).Grecii au anunțat că din 21 august vor impune noi restricții în Mykonos și Halkidiki: se vor suspenda toate petrecerile, festivalurile, târgurile și evenimentele susținute în aer liber, grupurile de peste 9 oameni vor fi interzise, iar masca de protecție va deveni obligatorie atât în interior, cât și în exterior.